Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 487/12/7701	Bardejov, 27.8.2012
EEČ : 2-54-52-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 24. 06. 2011 až doposiaľ ako otec dieťaťa XXXXX, XXXXX zverený do osobnej starostlivosti matky XXXXX, XXXXX, trvale bytom XXXXX, ul. XXXXX, toho času bytom XXXXX, XXXXX v XXXXX a inde neprispieval na jeho výživu a to aj napriek tomu, že mu táto povinnosť bola určená rozsudkom Okresného súdu v XXXXX pod č. XXXXX zo dňa 23. 06. 2011 tak, že je povinný prispievať na výživu pre XXXXX sumou po 150,- € mesačne vždy do 15. dňa v mesiaci vopred k rukám matky, čím takto na výživnom ku dňu 16. 07. 2012 dlhuje sumu vo výške 1.650,- €

lebo zanikla trestnosť činu
Odôvodnenie:
	Uznesením povereného príslušníka PZ, Obvodného oddelenia PZ v Bardejove zo dňa 29.06.2012 sp. zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.
	
	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX  matke dieťaťa XXXXX vyplatil dlh na výživnom vo výške 1.650,-€. Z kópie prevodu na účet zo dňa 03.07.2012 je zrejmé, že obvinený XXXXX uhradil pre príjemcu XXXXX na jej účet  sumu 1.650€ a účelom platby bolo výživné za júl, august, september, október 2011, január až júl 2012. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd  odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu matke dieťaťa XXXXX tak ako ho zaväzoval rozsudok súdu, pričom oprávnená osoba mal. XXXXX, nar. XXXXX  nebol vydaný nebezpečenstvu núdze. 

Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor